**Teenuse osutamise leping nr …**

**Tarbijakaitse ja Tehnilise Järelevalve Amet** (edaspidi nimetatud “**Teenuse saaja**”), asukohaga Endla 10a, Tallinn 10122, mida põhimääruse alusel esindab peadirektor Kristi Talving, ühelt poolt;

**….** (edaspidi nimetatud “**Teenuse osutaja**”), registrikood …, asukohaga …, mida … alusel esindab …, teiselt poolt;

keda nimetatakse koos ja eraldi edaspidi ka “**Pool**” ja/või “**Pooled**”,

võttes arvesse, et:

* Teenuse saaja korraldas väikehanke „E-ITS auditi tellimine“;
* Teenuse saaja tunnistas hankemenetluses pp.kk.aaaa protokolliga nr … edukaks Teenuse osutaja pakkumuse,

sõlmisid käesoleva lepingu (edaspidi nimetatud “**Leping**”) alljärgnevas:

1. **Lepingu dokumendid**
   1. Lepingu dokumendid koosnevad käesoleva Lepingu põhitekstist ning selle lisadest ja muudatustest, milles lepitakse kokku pärast Lepingu allkirjastamist. Lepingu dokumendid omavad vastastikku selgitavat iseloomu. Dokumentides vastuolude või erineva tõlgenduse võimaluse korral on dokumentide prioriteetsus alljärgnev kahanevas järjekorras:
      1. Lepingu tekst;
      2. Lisa 1 - Teenuse saaja pp.kk.aaaa pakkumuskutse;
      3. Lisa 2 - Teenuse osutaja pp.kk.aaaa edastatud pakkumus.
2. **Lepingu ese**
   1. Käesoleva Lepinguga kohustub Teenuse osutaja läbi viima auditeerimistööd vastavalt Eesti infoturbestandardi (edaspidi E-ITS) auditeerimistsüklile ning Teenuse saaja poolt koostatud tehnilisele kirjeldusele. Auditeerimistsükkel on 36 kuud alates Lepingu jõustumisest. Auditeerimistööde etapid ja teenuse saajale üleantavad aruanded on vastavalt E-ITS auditeerimisjuhendis sätestatule järgnevad:
      1. E-ITS eelaudit – eelauditi aruanne;
      2. E-ITS põhiaudit – lõpparuanne ja järeldusotsus;
      3. E-ITS esimene vaheaudit – vaheauditi aruanne;
      4. E-ITS teine vaheaudit – vaheauditi aruanne.
   2. Eelauditiga tuleb alustada hiljemalt 30 kalendripäeva jooksul alates Lepingu jõustumisest. Eelauditi raames teostatavate kohapealsete kontrollide läbiviimise ajaraamiks on 14 kalendripäeva ja eelauditi aruanne esitatakse hiljemalt 14 kalendripäeva pärast eelauditi kohapealsete kontrollide lõpukuupäeva.
   3. Eelauditile järgnevate auditeerimistööde ajakava lepitakse kokku punktis 7 märgitud kontaktisikute poolt kirjalikku taasesitamist võimaldavas vormis ning vastavalt E-ITS auditeerimisjuhendile. Tööde aruanded esitatakse hiljemalt 14 kalendripäeva möödudes kokkulepitud auditeerimistöö etapi lõpptähtaja möödumisest.
   4. Lepingu alusel osutatava teenuse alla (edaspidi „**Teenus“**) kuuluvad kõik p-s 2.1.-2.2 nimetatud tegevused ja tööde tegemine või tegevused mida ei ole eraldi nimetatud, kuid mis oma olemuselt kuuluvad Teenuse hulka ja on vajalikud lepinguliste kohustuste nõuetekohaseks täitmiseks.
   5. Teenuse osutamiseks vajamineva informatsiooni, dokumentatsiooni ja nende andmise korra lepivad Pooled täiendavalt kokku Teenuse osutamise käigus.
3. **Teenuse teostamise kord** 
   1. Teenuse osutamisel lähtub Teenuse osutaja eelkõige Teenuse saaja poolt edastatud informatsioonist ja Lepingu Lisadest 1-2.
   2. Teenuse osutaja ei vastuta võimalike vigade või puuduste eest Teenuse osutamisel, mis on põhjustatud Teenuse saaja poolt esitatud väärast või puudulikust informatsioonist või mittekohasest dokumendist või muust Teenuse saajast tulenevast asjaolust.
4. **Poolte kohustused ja vastutus**
   1. **Teenuse osutaja kohustub:**
      1. osutama Lepinguga kokkulepitud Teenust kvaliteetselt, rakendades oma erialaseid teadmisi ja kogemusi Teenuse saaja jaoks parimal võimalikul viisil ning hoiduma toimingutest, mis võiks raskendada Teenuse osutamist;
      2. nõudma viivitamatult Teenuse saajalt uusi või täiendavaid juhiseid ja informatsiooni, kui see on vajalik Teenuse osutamiseks;
      3. informeerima Teenuse saajat jooksvalt Teenuse osutamise käigust;
      4. vastutama asjaolude eest, mis tulenevad tema iseseisvast tegevusest ega tulenenud Teenuse saaja juhistest ja antud informatsioonist. Teenuse osutaja vastutab võimalike vigade või puuduste eest Teenuse osutamisel, kui ta oleks kõiki asjaolusid arvestades mõistlikult tegutsedes pidanud nõudma Teenuse saaja juhiseid ja informatsiooni, kuid ei teinud seda;
      5. kinnitama, et on andnud Teenuse saajale õiget informatsiooni oma oskuste kohta, omab Teenuse osutamiseks nõutavaid oskusi ja kvalifikatsiooni, tema poolt esitatud andmed töökogemuse ja oskuste kohta on õiged ja täielikud ega esine asjaolusid, mis piiravad või välistavad tema õigust sõlmida käesolev Leping.
   2. **Teenuse osutajal on õigus:**
      1. saada Teenuse saajalt Teenuse osutamiseks vajalikke juhiseid;
      2. Teenuse saaja poolt antud juhistest kõrvale kalduda, kui see on vastavalt asjaoludele põhjendatud, mõistlik ja vajalik. Juhistest kõrvalekaldumisest ja selle põhjusest tuleb viivitamatult Teenuse saajat teavitada.
   3. **Teenuse saaja kohustub:**
      1. edastama Teenuse osutajale õigeaegselt Lepingu täitmiseks olulise informatsiooni;
      2. teavitama Teenuse osutajat koheselt, kui Teenuse saajal ei ole võimalik õigeaegselt Teenuse osutamisega seotud temale kuuluvat informatsiooni edastada;
      3. edastama Teenuse osutajale viivitamatult olulise, Lepingu sõlmimisel mitte teadaoleva informatsiooni, mis võib mõjutada Lepingu täitmist;
      4. tagama Teenuse saajast sõltuvate Teenuse osutamise käigus üleskerkivate küsimuste ja probleemide lahendamise 5 tööpäeva jooksul arvates selle kohta kirjaliku teate saamisest. Juhul, kui üleskerkinud küsimust või probleemi ei ole põhjendatult või Teenuse saajast olenematutel asjaoludel võimalik ülalmärgitud tähtaja jooksul lahendada, teatab Teenuse saaja uue lahendamise tähtaja koos põhjendusega esimesel võimalusel Teenuse osutajale.
   4. **Teenuse saajal on õigus:**
      1. teostada kontrolli ja järelevalvet Teenuse osutamise käigu, mahu ja kvaliteedi üle igal ajal Lepingu täitmise jooksul;
      2. osaleda Teenuse osutamise protsessis oma ettepanekutega, esitades omapoolsed ettepanekud Teenuse osutajale.
5. **Teenuse osutamise tingimused**
   1. Teenuse osutaja koostab ja esitab Teenuse saajale peale iga punktis 2.1 kirjeldatud etapi lõppu aruande. Aruannete üleandmiseks koostab Teenuse osutaja üleandmise-vastuvõtmise akti.
   2. Kui Teenuse saaja tuvastab aktis sätestatu vastavuse Lepingule, võtab ta Teenuse vastu ja Pooled allkirjastavad üleandmise-vastuvõtmise akti. Kui Teenuse saaja tuvastab aktis puudused Teenuse vastavuses Lepingule, teatab ta sellest Teenuse osutajat 10 tööpäeva jooksul arvates akti edastamise päevast. Teenuse osutaja kohustub Teenuse saaja poolt osundatud puudused kõrvaldama teates märgitud tähtaja jooksul. Kui Teenuse osutaja ei kõrvalda puudusi tähtaegselt, on Teenuse saajal õigus mitte teostada Lepingust tulenevaid makseid enne puuduste kõrvaldamist. Kui Teenuse saaja kõrvaldab puudused tähtaegselt, vaatab Teenuse saaja parandatud akti üle ning Lepingule vastavuse korral võtab tulemi vastu ja Pooled allkirjastavad üleandmise-vastuvõtmise akti. Juhul kui Teenuse saaja ei teavita Teenuse osutajat puudustest 10 tööpäeva jooksul, on Teenuse osutaja õigustatud lugema Teenuse saaja poolt Teenuse vastuvõetuks.
   3. Poolte poolt allkirjastatud üleandmise-vastuvõtmise akt on aluseks Teenuse osutaja poolt Teenuse saajale arve esitamiseks.
   4. Teenuse osutaja tagab kõikide teiste jooksvalt Teenuse osutamise käigus ilmnevate puuduste kõrvaldamise ja Teenuse saaja poolt välja toodud probleemide lahendamise 5 tööpäeva jooksul arvates puuduse tuvastamisest ja/või probleemi kohta teate saamisest arvates.
   5. Pooled on kohustatud teist Poolt teavitama esimesel võimalusel kõikidest asjaoludest, mis mõjutavad või võivad mõjutada Lepingu täitmist.
6. **Tasu**
   1. Teenuse saaja tasub Teenuse osutajale Teenuse nõuetekohase osutamise eest kokku …. eurot (edaspidi „**Tasu“**). Tasule lisandub vajadusel järelauditi(te) maksumus. Järelauditi(te) tunnihind on … eurot. Tasu maksmine toimub punktis 2.1 kirjeldatud auditeerimistööde etappide kaupa vastavalt Lisas 2 toodud etappide maksumustele.
   2. Kõikidele summadele *lisandub/ei lisandu* käibemaks.
   3. Teenuse osutaja esitab pärast üleandmise-vastuvõtmise akti Teenuse saaja poolt allkirjastamist vastuvõtmist Teenuse saajale e-arve masintöödeldaval kujul vastavalt kehtivale e-arve standardile. Arvele märgitakse Lepingu number ja Teenuse saaja kontaktisik. Arve tasumise tähtaeg on 21 kalendripäeva.
   4. Kõik Teenuse osutaja kulud on kaetud Teenuse osutamise eest makstava Tasuga. Teenuse saaja ei aktsepteeri tagantjärgi lisakulutusi, mille osas Pooltel kirjalik kokkulepe puudub.
7. **Kontaktisikud ja teabe vahetamise kord**
   1. Teenuse saaja kontaktisik Lepingu täitmisel on Mariko Männa, telefon 6672024, e-posti aadress mariko.manna@ttja.ee
   2. Teenuse osutaja kontaktisik Lepingu täitmisel on …, telefon .., e-posti aadress …
   3. Punktides 7.1 ja 7.2 nimetatud Poolte esindajatel on Lepingu täitmise käigus õigus esitada vastastikku järelepärimisi, edastada Lepingu täitmisega seotud vajalikku informatsiooni ja dokumentatsiooni, kontrollida Lepingu täitmise käiku ja ajakavast kinnipidamist, küsida juhiseid, vastu võtta Lepingu täitmise käigus koostatavaid kokkuvõtteid ja muid kirjalikke dokumente, samuti teha muid Lepingus sätestamata toiminguid, mis on vajalikud Lepingu eesmärgi saavutamiseks.
   4. Punktides 7.1 ja 7.2 nimetatud Poolte kontaktisikutel ei ole õigust Lepingu muutmiseks, v.a. juhul, kui Pool on andnud oma kontaktisikule eraldi sellekohase volikirja.
   5. Informatiivsed teated võib edastada telefoni teel. Juhul, kui teate edastamisel on õiguslikud tagajärjed, peab teade olema edastatud kirjalikult Lepingus nimetatud postiaadressile või Poole esindaja poolt allkirjastatuna Lepingus nimetatud e-posti aadressile.
   6. Lepingu Pool on kohustatud kätte saadud ning vastust eeldavale teatele vastama 3 tööpäeva jooksul selle saatmisest arvates, kui teates ei ole vastamiseks ette nähtud pikemat tähtaega.
   7. Poole teade loetakse teise Poole poolt:
      1. samal päeval kätte saaduks, kui teade on saadetud elektroonilisel teel kontaktisiku e-posti aadressile tööpäeval enne kella 16.00;
      2. järgmisel tööpäeval, kui teade on saadetud elektroonilisel teel kontaktisiku e-posti aadressile tööpäeval pärast kella 16.00.
8. **Konfidentsiaalsuskohustus ja isikuandmete kaitse**
   1. Pooled on kohustatud Lepingu kehtivuse ajal ning tähtajatult pärast Lepingu lõppemist mitte avaldama üksteist puudutavad konfidentsiaalset infot. Konfidentsiaalse info all mõistavad Pooled teineteisele antud igasugust infot, sh ärisaladust, intellektuaalset omandit, isikuandmeid, mis ei ole kolmandatele isikutele üldises korras kättesaadav, samuti infot, mida nad on saanud kolmandatelt isikutelt, kui Pool teab või peaks teadma, et info on konfidentsiaalne. Kahtluse korral eeldatakse informatsiooni konfidentsiaalsust.
   2. Pooled ei loe konfidentsiaalseks infot, mis on avalikustatud juba enne selle andmist teisele Poolele või mis avalikustatakse Pooltest sõltumatult, välja arvatud juhul, kui Poolel on võimalik avalikustamist ära hoida.
   3. Teenuse osutaja kohustub kasutama konfidentsiaalset informatsiooni üksnes Lepingu kehtivuse ajal.
   4. Teenuse osutaja kohustub tagama, et isikud, keda ta Teenuse osutamisel kasutab, on teadlikud Lepingus sätestatud konfidentsiaalsuskohustusest ning nõuab nimetatud isikutelt selle kohustuse tingimusteta ja tähtajatut täitmist. Vastutus konfidentsiaalsuskohustuste täitmise eest nimetatud isikute poolt lasub Teenuse osutajal.
   5. Pooled toimivad isikuandmete käsitlemisel vastavalt isikuandmete kaitse üldmäärusele ja isikuandmete kaitse seadusele. Pooled loevad isikuandmeteks mistahes andmed tuvastatud või tuvastatava füüsilise isiku kohta, sõltumata sellest, millisel kujul või millises vormis need andmed on. Pooled kohustuvad kohaldama asjakohaseid infoturbe meetmeid, sh isikuandmete kaitse üldmääruse artiklis 32 sätestatud isikuandmete turvalisuse tagamise meetmeid, tagamaks konfidentsiaalse info kaitse. Vastavasisulise nõude saamisel teeb Pool mõistliku aja jooksul teisele Poolele kättesaadavaks kogu teabe, mis on vajalik tõendamaks asjakohaste tehniliste ja korralduslike meetmete rakendamist.
9. **Intellektuaalne omand**
   1. Teenuse osutaja poolt Teenuse osutamise käigus loodud intellektuaalne omand kuulub Teenuse saajale. Intellektuaalse omandi õigused on kõik Lepingust tulenevate kohustuste täitmisel tekkinud autoriõigused ja kaasnevad õigused.
   2. Teenuse osutaja loovutab Teenuse saajale kõik Teenusega seonduvad varalised õigused ning annab Teenuse saajale ainulitsentsi Teenuse osutamise käigus loodu kasutamiseks all-litsentsi andmise õigusega kogu autoriõiguste kehtivuse ajaks, kasutusvajaduse ära langemiseni ning ilma territoriaalsete piiranguteta.
   3. Teenuse osutaja kinnitab, et tal on õigus Teenuse saajale varalised õigused üle anda ning temale teadaolevalt ei rikuta ühegi kolmanda isiku õigusi. Juhul, kui kolmas isik esitab Teenuse saajale autoriõigustega seonduvaid nõudmisi, tasub Teenuse osutaja kõik sellistest nõudmistest tulenevad kahjud ja kulud omal kulul kolmandatele isikutele.
   4. Teenuse osutaja kohustub õiguseid, mida ei saa üle anda ja litsentsida, teostama viisil, mis ei takistaks Teenuse saajal tema varaliste õiguste teostamist.
   5. Pärast varaliste õiguste üleminekut ei ole Teenuse osutajal ilma Teenuse saaja eelneva kirjaliku nõusolekuta õigust kasutada materjale või nende iseseisva tähendusega osasid või õiguseid.
   6. Tasu õiguste Teenuse saajale andmise eest on arvestatud Lepingu alusel makstava Tasu hulka. Teenuse osutajal puudub õigus täiendavate tasude ja maksete nõudmiseks.
10. **Vastutus**
    1. Lepingust tulenevate kohustuste täitmata jätmisega või mittenõuetekohase täitmisega teisele Poolele tekitatud otsese varalise kahju hüvitab kahju tekitanud Pool teise Poole nõudel.
    2. Lepingust tulenevate rahaliste kohustuste täitmisega viivitamise korral on Poolel õigus nõuda kohustust rikkunud Poolelt viivist iga viivitatud päeva eest tähtaegselt tasumata summast 0,15% päevas.
    3. Kui Teenuse osutaja ei osuta Teenust Lepingu punktides 2.2-2.3 sätestatud tähtaja jooksul ja/või Teenuse osutaja ei paranda puuduseid Lepingu punktis 5.2. sätestatud tähtaja jooksul ning Teenuse saaja ei aktsepteeri Teenuse osutaja poolt esitatud põhjendusi tähtaja ületamise kohta, loetakse Teenuse osutaja viivituses olevaks ning Teenuse saajal on õigus nõuda Teenuse osutajalt leppetrahvi 0,05% Tasust iga viivitatud päeva eest.
    4. Kui Lepingus ei ole sätestatud teisiti, on teiste mitterahaliste kohustuste rikkumise korral teisel Poolel õigus nõuda leppetrahvi summas 500 eurot.
    5. Kui Pool rikub Lepingu punktist 8 ja/või 9 tulenevat kohustust, on teisel Poolel õigus nõuda temalt leppetrahvi summas 2000 eurot iga rikkumise kohta.
    6. Leppetrahvi nõudmine ei välista Teenuse saaja õigust kasutada teisi seadusega ettenähtud õiguskaitsevahendeid. Lisaks leppetrahvi tasumisele on Teenuse saajal õigus nõuda Teenuse osutajalt Lepingu täitmist ja/või kahju hüvitamist osas, mida leppetrahv ei katnud. Leppetrahvi maksmine ja kahju hüvitamine ei vabasta Teenuse osutajat oma lepinguliste kohustuste edasisest täitmisest.
    7. Leppetrahvinõue või teade leppetrahvinõude esitamise kavatsuse kohta tuleb esitada 2 nädala jooksul kohustuse rikkumise avastamisest arvates. Leppetrahvid ja viivised tuleb tasuda 14 päeva jooksul arvates vastava nõude saamisest.
    8. Pooltel on vastastikuse tasaarveldamise võimalus.
11. **Lepingu jõustumine, muutmine ja lõpetamine**
    1. Leping jõustub pärast Lepingu allkirjastamist viimase Poole poolt ja kehtib kuni Lepingust tulenevate kohustuste nõuetekohase täitmiseni või kuni Lepingu ennetähtaegse lõpetamiseni, välja arvatud need sätted, mis oma olemusest lähtuvalt reguleerivad Pooltevahelisi suhteid ka pärast Lepingu lõpetamist.
    2. Lepingut võib muuta üksnes Poolte kirjalikul kokkuleppel ja muudatused vormistatakse Lepingu lisana. Muudatused jõustuvad pärast Poolte poolt allkirjastamist või Poolte poolt muudatuses märgitud tähtajal. Lepingu muutmisel järgivad Pooled riigihangete seaduse §-s 123 sätestatud tingimusi.
    3. Poolte kontaktandmete muutumisest tuleb teist Poolt teavitada mõistliku aja jooksul. Kontaktandmete muutmist ei loeta Lepingu muutmiseks punkti 11.2. mõistes.
    4. Kumbki Pool võib Lepingu erakorraliselt ilma etteteatamistähtajata üles öelda, kui ilmneb, et kõiki asjaolusid arvesse võttes ja Poolte huve arvestades ei või oodata, et Lepingut üles öelda sooviv Pool jätkaks Lepingu täitmist, eelkõige kui Pool on jätnud Lepingust tuleneva kohustuse täitmata ega ole täitnud vastavat kohustust temale antud täiendava tähtaja jooksul.
    5. Lepingu ülesütlemise kohta edastab Pool teisele Poolele vastavalt punktile 7.5. kirjaliku Lepingu ülesütlemise avalduse.
    6. Kui Teenuse saaja on Lepingust tulenevad kohustused kohaselt täitnud, kuid Teenuse osutaja ütleb Lepingu üles enne Teenuse osutamise lõpuleviimist, ei ole Teenuse osutaja õigustatud nõudma Lepinguga kokkulepitud Tasu.
12. **Lõppsätted**
    1. Pooled ei tohi Lepingust tulenevaid õigusi ja kohustusi kolmandale isikule üle anda ilma teise Poole eelneva kirjaliku nõusolekuta.
    2. Lepingust tulenevad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlus Eesti Vabariigi õigusaktidega sätestatud korras.
    3. Lepinguga reguleerimata küsimustes juhinduvad pooled Eesti Vabariigis kehtivatest õigusaktidest.
    4. Poolte esindajad kinnitavad, et neil on kõik õigused ja piisavad volitused sõlmida Leping esindatava nimel kooskõlas õigusaktidega ja neile teadaolevalt ei esine ühtegi takistust Lepinguga võetud ja selles sätestatud kohustuste täitmiseks.
    5. Lepingu sisu on avalik teave.

**Poolte allkirjad:**

Kristi Talving eesnimi perekonnanimi  
peadirektor esindusõiguse alus

(allkirjastatud digitaalselt) (allkirjastatud digitaalselt)